1989 йылда молдавандарҙың милли яңырыуы өсөн сығыш яһаусы ойошмалар барлыҡҡа килә: «Клуб А. Матеевича», «Молдавское демократическое движение», «Демократическая лига студентов», «Ассоциация историков» һәм башҡалар. Улар һуңынан Молдова Халыҡ фронтына берләшәләр. Был ойошмалар башта молдаван теленә рәсми тел статусын биреү, латин графикаһына күсеү, дәүләт флагы сифатында румын триколорын ҡабул итеү өсөн сығыш яһай. Әммә тиҙҙән ул Молдавия милли хәрәкәтенән Румыния мәнфәғәтендәге хәрәкәткә әүерелә.